GC 2019: DCL: The Game - virtuális drónbajnokság - Gamekapocs
BejelentésDCL: The Game
GC 2019: DCL: The Game - virtuális drónbajnokság
Videojátékot készítenek a Drone Champions League alapján. A legnépszerűbb drónbajnokság játékadaptációja több mint harminc pályát vonultat fel, és állítólag maguk a versenyezők is szívesen gyakorolnak vele.
A THQ Nordic és a Climax Studios közreműködésében készül a DCL: The Game, amely a legnépszerűbb drónbajnokság, a Drone Championship League hivatalos játékadaptációja lesz. A játék több mint 30 hivatalos pályát vonultat fel, és állítólag olyan jól kalibrálható a szimuláció, hogy maguk a versenyzők is szívesen gyakorolnak vele.
Aggodalomra persze semmi ok, a játék kezdőbarát lesz, a játékosok több olyan segítséget is bekapcsolhatnak versenyzés közben, amelyek teljes mértékben letolják a belépési küszöböt: kérhetünk egyszerűsített irányítást, automatikus magasságszabályozást és stabilizálást is. A profik a billentyűzet és a kontroller mellett a drónjuk távirányítóját is használhatják majd az ígéretek szerint - állítólag azzal lesz az igazi a játékélmény.
A megjelenést erre a télre ígérik a fejlesztők, méghozzá PC-re és konzolokra: a "konzolok" esetünkben "minden jelengenerációs gépet magukba foglalnak, kivéve a handheld masinákat". Ez alapján PS4-re és Xbox One-ra garantált az átirat, azt viszont nem tudjuk, hogy a Switchcsel mi újság: reméljük, ráunnak a srácok a barkochbára, és küldenek nekünk egy pontos platformlistát is.
Duken, 1 perce
Zombie Army 4 - rémálomba illik ez a PS4-es feature
Habár a DualShock 4 beépített hangszóróját általában csak a PlayStation 4 exkluzívjai használják ki igazán, akad néha egy-egy multiplatformos cím, ami meglep minket. A Zombie Army 4 valószínűleg sok játékosra a frászt hozza majd.
Korai hozzáférésű lesz a Curse of the Dead Gods
A Masters of Anima készítőinek legújabb játéka egy izometrikus nézetű roguelike lesz, amelyben a számtalan veszéllyel szemben bűvös ereklyék segíthetnek. Az újabb hatalmaknak azonban mindig megvan az ára.
Nem hoz szégyent a címére a Beautiful Desolation
A Stasis készítőinek legújabb Kickstarter-kampánya is sikeres lett: hamarosan megjelenik a Beautiful Desolation. A játék hű marad a nevéhez, egy gyönyörű, posztapokaliptikus világban kalandozhatunk majd.